דרגון בול Z: תחייתו של פריזה

דרגון בול Z: תחייתו של פריזה (ביפנית: ドラゴンボールＺ　復活の「Ｆエフ) הוא סרט קולנוע יפני מסוגת האנימה. את הסרט ביים טדיושי ימאמורו. היה זה הסרט החמישה עשר והאחרון המבוסס על הסדרה "דרגון בול Z".

הסרט יצא לאור בבתי הקולנוע היפניים ב-18 באפריל 2015, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-20 באוקטובר 2015.

 עלילה 
הסרט נפתח עם הקיסר פילאף וחבורתו שמחפשים אחר כדורי הדרגון בול. באותו זמן, נוחת בכדור הארץ חייזר בשם סורבט, חייל בצבא הגלקטי-לשעבר של רודן החלל פריזה, ומשכנע את פילאף וחבורתו להשתמש בכדורי הדרגון בול על מנת לבקש מהדרקון שנרון להחזיר את מפקדו לחיים. לאחר שהדרקון ממלא את משאלתו, סורבט מגלה כי פריזה חזר בחתיכות קטנות (לאחר שנקצץ מידי חרבו של טראנקס מהעתיד במהלך אירועי דרגון בול Z) ומצווה על עושי דברו להשתמש בטכנולוגיה המתקדמת שברשותם על מנת לרפא אותו. פריזה חוזר לגופו המקורי ומבקש לפלוש לכדור הארץ ולנקום בסון גוקו, שהביס אותו על כוכב נאמק לפני זמן רב.

לאחר שהוא מגלה כי גוקו התחזק עד כדי כך שהצליח להביס את מאג'ין בו - אחת משתי הישויות ביקום שפריזה הוזהר לא להתעסק איתן (השנייה היא אל ההרס בירוס) - מחליט פריזה לדחות את הפלישה שלו לכדור הארץ בארבעה חודשים על מנת להתאמן, לראשונה בחייו, ובכך לגבור על כוחו של גוקו.

לאחר אירועי הסרט הקודם (קרב האלים), גוקו ומקיטה מתאמנים על הכוכב של בירוס, שם המלאך וויס מלמד אותם לשלוט בצורה טובה יותר על כוחות "האל הסופר סאיאני" שקיבלו.בכך נרמז כי גם מקיטה קיבל בשלב מסוים את הכוחות האלוהיים והפך ל"סופר סאיין אל". בינתיים, מגיע לכדור הארץ חייזר בשם ג'אקו שמציג את עצמו כחייל מטעם "הפטרול הגלקטי" ומזהיר את בורמה מפני חזרתו לחיים של פריזה ותוכניתו לפלוש לכדור הארץ. בהיעדרם של גוקו ומקיטה, מתארגנים יתר לוחמי ה-Z - גוהאן, פיקורו, קרירין, מאסטר רושי, טיאן שינהאן וג'אקו - להגן על כדור הארץ ומצליחים להכריע חלק ניכר מצבאו בטרם פריזה מצטרף בעצמו, גובר עליהם הודות לכוחותיו החדשים וכמעט הורג את גוהאן. הודות למסר שהגיע מבורמה אל וויס (בדמות אוכל), מצליחים גוקו ומקיטה (יחד עם בירוס ווויס, שמחליטים לצפות מהצד) להגיע אל כדור הארץ ולהציל את גוהאן. גוקו פונה להילחם בפריזה ראשון, ועד מהרה מגלה כי פריזה מסתיר את עיקר כוחו ומחליט לגלות בפניו את שינוי הצורה החדש שעבר - צורה מיוחדת של סופר סאיין, בעלת שיער כחול, שמתוארת כשילוב של צורת הסופר סאיין הרגילה עם הכוח האלוהי של "האל הסופר סאיאני".בסדרת ההמשך, דרגון בול סופר, הצורה הזו נקראת "סופר סאיין בלו" בעקבות כך, מחליט גם פריזה לגלות את כוחו האמיתי ומשתנה לנגד עיניו לצורה חדשה ומוזהבת שרמת הכוח שלה מדהימה את כל הנוכחים.

פריזה בצורתו המוזהבת נלחם בגוקו ובתחילה נראה כי ידו על העליונה, אך גוקו מצליח להטות את הכף לאחר שהוא מגלה כי פריזה אינו רגיל לצורתו המוזהבת שמבזבזת ממנו את האנרגיה וכח הסיבולת. גוקו לבסוף מצליח להביס את פריזה ומצווה עליו לעזוב את כדור הארץ ולא לחזור שוב, אך קרן לייזר שנורתה מהמארב מאקדחו של סורבט פוגעת בגוקו בהפתעה ופוצעת אותו. פריזה מתעלל בגוקו הפצוע ומציע למקיטה להרוג אותו ובתמורה ימנה את מקיטה לסגנו. מקיטה מסרב, ומגלה לפריזה כי גם הוא הגיע לרמה אלוהית ומשתנה ל"סופר סאיין בלו". בצורתו החדשה, מקיטה מכה את פריזה וגורם לו לאבד את צורתו המוזהבת, אך לפני שמקיטה מספיק להרוג את פריזה, שולח פריזה גל אנרגיה לליבה של כדור הארץ ובכך משמיד אותו. רגע לפני כן, וויס מזמן בועת מגן שמגנה על גוקו ויתר הלוחמים מפני פיצוץ כדור הארץ.

וויס מגלה לנוכחים כי יש ביכולתו להחזיר את הזמן אחורה ל-3 הדקות שקדמו לפיצוץ כדור הארץ. לאחר שהוא מחזיר את הזמן לאחור, אל הרגע שבו פריזה מתכונן לפוצץ את כדור הארץ לנגד עיניו של מקיטה, גוקו שולח גל קאמאהאמאהא אדיר שמחסל את פריזה בטרם יבצע את זממו.

בביתה של בורמה, חוגגים גוקו וחבריו את ניצחונם, כשמקיטה כועס על ההתערבות של גוקו ברגע האחרון.

 דמויות ומדבבים 
+דמותמדבב ביפניתמדבב באנגליתסון גוקומאסאקו נוזאווהשון שמלסון גוהאןקייל הרברטמקיטה (וג'יטה)ריו הוריקאווהכריסטופר ר. סבאטפריזהריוסיי נקאוכריסטופר איירספיקורוטושיו פורוקאווהכריסטופר ר. סבאטקריריןמאיומי טאנאקהסאני סטרייטמאסטר רושי (קאמה סנין)מאסאהארו סאטומייק מקפארלאנדטיאן שינהאןהיקארו מידוריקאווהג'ון ברגמאיירג'אקונאצוקי הנאהטוד הקרבורןסורבטשירו סאיטוג'רמי שוורץטאגומהקאזויה נאקאימיכה סולוסודשיסאמיטטסו אינאדהבראד ונאבלבירוסקואיצ'י יאמאדאראג'ייסון דאגלסוויסמאסאקאזו מוריטהאיאן סינקליירבורמההירומי טסורומוניקה ריאלטראנקס מהעתידטאקאשי קוסאואריק ויילוידליוקו מינאגוצ'יקארה אדוארדסד"ר בריףריואיצ'י טאנאקהמארק סטודארדאנדרואיד 18מיקי איטומרדית' מקקוישנרוןריוזאבורו אוטומוכריסטופר ר. סבאטפילאףשיגרו צ'יבאצ'אק הברמאיאיקו יאמאדהקולין קלינקנברדשוטסשו גנדהכריס קייסוןמארוןהירוקו אושידהטיאה באלארד

קישורים חיצוניים



 Movie Guide | Dragon Ball Z: Resurrection ‘F’ (2015 Theatrical Film), מידע על הסרט באתר Kanzenshuu

הערות שוליים

קטגוריה:סרטי 2015
תחייתו של פריזה
קטגוריה:סרטי אנימה
קטגוריה:סרטי אנימציה של פוקס המאה ה-20
קטגוריה:טואי אנימציה: סרטים
קטגוריה:סרטי אנימה מ-2015